stanford-oval/wikipedia huggingface dataset:
ป๊อกเด้ง
รายละเอียด

อุปกรณ์ ไพ่ หนึ่งสำรับ
ผู้เล่น เจ้ามือ 1 คน ผู้เล่น หรือ ลูกมือ หรือ ขา ตั้งแต่ 1-16 คน แนะนำ 2-8 คน
ลูกมือแต่ละคนวาง เดิมพัน ตามต้องการ เจ้ามือ สามารถ อั้นเดิมพันได้ คือการกำหนดเดิมพันสูงสุดที่เจ้ามือรับได้
เจ้ามือ สับไพ่แจกให้ผู้เล่นเริ่มจากทางซ้ายหรือทางขวาก็ได้โดยมีเจ้ามือได้ไพ่เป็นคนสุดท้าย ให้แจกทีละใบ จนครบ สองใบ
เจ้ามือและผู้เล่นทุกคนดูไพ่ในมือ และ รวมผลบวกของไพ่ที่ได้รับ โดย ตัวเลขจะมีค่าตามเลขนั้น ๆ, J Q K นับเป็น 10 และ A นับเป็น 1. หลังจากนั้น ให้ดูหลักหน่วยของผลรวม
ถ้าไพ่ในมือใครมีค่ารวมเป็น แปด หรือ เก้า ให้หงายไพ่ออกมา เรียกว่า ได้ ป๊อกแปด หรือ ป๊อกเก้า ตามแต้มที่ได้ โดย ป๊อกเก้า จะชนะ ป๊อกแปด
ถ้าเจ้ามือได้ ป๊อก
ผู้เล่นที่ไม่ได้ ป๊อกเด้ง หรือได้ป๊อกต่ำกว่า จะ แพ้ เสียเดิมพันให้กับเจ้ามือ
ผู้เล่นที่ได้ ป๊อกเท่ากับเจ้ามือ จะ เสมอ ไม่ได้-ไม่เสีย
ผู้เล่นที่ได้ ป๊อกสูงกว่าเจ้ามือ จะ ชนะ ได้รับเดิมพันจาก เจ้ามือ
ถ้าเจ้ามือไม่ได้ป๊อก ผู้เล่นทุกคนมีสิทธิ เรียกไพ่เพิ่ม อีก คนละหนึ่งใบ แต่จะไม่เรียกก็ได้
อาจจะมีการบังคับให้ผู้เล่นที่มีไพ่สองใบจะต้องมีแต้มไม่ต่ำกว่าสี ซึ่งถ้าต่ำกว่าสี่จะต้องเรียกไพ่เพิ่ม มิฉะนั้นจะต้องจ่ายรอบวง
ถ้าเจ้ามือไม่ต้องการ เรียกไพ่เพิ่ม ให้เปิดไพ่เจ้ามือออกมา
ผู้เล่นที่แต้มเหนือกว่าเจ้ามือ ได้รับเดิมพันจาก เจ้ามือ
ผู้เล่นที่แต้มเท่ากันกับเจ้ามือ จะ เจ๊า ไม่ได้ไม่เสีย
ผู้เล่นที่แต้มน้อยกว่าเจ้ามือ เสียเดิมพันให้ เจ้ามือ
ก่อนเจ้ามือเรียกไพ่เพิ่ม สามารถ จับได้ โดยจะเลือก จับสามได้ การจับหมายถึงการใช้ไพ่ สองใบของเจ้ามือ สู้กับผู้ที่มีจำนวนไพ่เท่ากับที่โดนจับ
หลัง จับ แล้ว เจ้ามือสามารถ เรียกไพ่เพิ่มอีกใบเพื่อสู้กับคนที่เหลือ
แต้มพิเศษ มีดังนี้
ได้สองเด้ง หมายถึงไพ่ทั้งหมดในมือมีสองใบ โดยที่ สองใบนั้นเป็นไพ่ดอกเดียวกันหรือตัวเลขเหมือนกัน ถ้าแต้มชนะ จะ ได้เดิมพันเป็นสองเท่า
ได้สามเด้ง หมายถึงไพ่ทั้งหมดในมือมีสามใบ โดยที่ สามใบนั้นเป็นไพ่ดอกเดียวกัน ถ้าแต้มชนะ จะ ได้เดิมพันเป็นสามเท่า
สามเหลืองหรือกระเบื้อง หมายถึงไพ่สามใบเป็นไพ่ในกลุ่ม J Q K ทั้งสามใบ ถือว่ามีแต้มเหนือ เก้า (ที่ไม่ใช่ป๊อกเก้า) ถ้าชนะ จะ ได้เดิมพันเป็นสามเท่า
ตอง หมายถึง ไพ่สามใบในมือ เป็นเลขเดียวกันทั้งสามใบ ถือว่ามีแต้มเหนือ เก้า (ที่ไม่ใช่ป๊อกเก้า) และสามเหลือง ถ้าชนะ จะ ได้เดิมพันเป็นห้าเท่า
เรียง หมายถึง ไพ่สามใบในมือมีแต้มเรียงกัน เช่นไพ่สามใบคือ 2 3 4 หรือ 5 6 7 หรือ Q K A  ( ถ้า K A 2 หรือ A 2 3 ถือว่าไม่เรียงเพราะถือว่า 2 มีค่าต่ำสุด และ A มีค่าสูงสุด ดังนั้นจะเรียงวกกลับมาไม่ได้) ถ้าชนะ จะได้เดิมพันเป็นสามเท่า
ตำแหน่งพิเศษ มีดังนี้
หลายขา คือผู้เล่น คนเดียว แต่วางเดิมพัน หลายส่วน แต่ละส่วนเรียกว่าขาก็จะได้ไพ่ของขานั้นๆ เป็นการกระจายความเสี่ยงอย่างหนึ่ง
ตัดขา หรือ ตัด ดวง เป็นการวางตำแหน่ง ขา แทรกในตำแหน่งของผู้เล่นอื่นๆ เพื่อเอาดวงนั้นมาเป็นของตน
ขาบ๊วย หรือ มือบ๊วย เป็นการวางขาไว้หลังเจ้ามือ ขานี้จะได้ไพ่ชุดสุดท้ายต่อจากเจ้ามือ ถึอเป็นการตัดดวงเจ้ามือ
เล่นไปเรื่อย ๆ ผู้เล่นสามารถหยุดเมื่อไหร่ก็ได้ แต่ถ้าเจ้ามือจะหยุดต้องประกาศล่วงหน้าอย่างน้อย สาม ตา (รอบการเล่น) เพื่อให้ลูกมือได้ถอนทุนก่อน
ตัวอย่าง

ตารางต่อไปนี้เริ่มต้นด้วยประเภทไพ่ในมือที่มีค่าแต้มมากที่สุดคือ ป๊อก และเรียงลำดับลงไปจากมากไปหาน้อย  ดังตารางที่มีการแสดงตัวอย่างต่อไปนี้
| ประเภทไพ่ในมือ | จำนวนไพ่ | Numerical Score แต้ม | Bet Multiplier เด้ง | ตัวอย่างที่ 1> ไพ่ในมือ | ตัวอย่างที่ 1> แต้ม | ตัวอย่างที่ 1> เด้ง | ตัวอย่างที่ 2> ไพ่ในมือ | ตัวอย่างที่ 2> แต้ม | ตัวอย่างที่ 2> เด้ง |
| --- | --- | --- | --- | --- | --- | --- | --- | --- | --- |
| ป๊อก | 2 | 8-9 | 1-2 | J♦ 9♥ | 9 | 1 | 9♠ 9♦ | 8 | 2 |
| ตอง | 3 | variable | 5 | 7♠ 7♥ 7♣ | 1 | 5 | K♣ K♦ K♥ | 0 | 5 |
| เรียงฟลัช | 3 | variable | 5 | 5♦ 6♦ 7♦ | 8 | 5 | 2♥ 3♥ 4♥ | 9 | 5 |
| เรียง | 3 | variable | 3 | 2♠ 3♦ 4♣ | 9 | 3 | 7♣ 8♣ 9♥ | 4 | 3 |
| สามเหลือง | 3 | 0 | 3 | Q♣ J♣ J♦ | 0 | 3 | J♠ Q♠ K♠ | 0 | 3 |
| ปกติ | 2-3 | 0-9 | 1-3 | A♣ 4♣ | 5 | 2 | 5♥ 7♥ 7♠ | 9 | 1 |
หม่อมหลวงขาบ กุญชร

| พลโท หม่อมหลวงขาบ กุญชรม> ว.ม., ป.ช. |
| --- | --- |


เลขาธิการนายกรัฐมนตรี
ดำรงตำแหน่ง 1 เมษายน พ.ศ. 2497 – 12 กรกฎาคม พ.ศ. 2498
นายกรัฐมนตรี: จอมพล แปลก พิบูลสงคราม
ก่อนหน้า: เชียด อภัยวงศ์
ถัดไป: ฉาย วิโรจน์ศิริ
โฆษกประจำสำนักนายกรัฐมนตรี
ดำรงตำแหน่ง 9 กุมภาพันธ์ พ.ศ. 2502 – 1 ตุลาคม พ.ศ. 2505
นายกรัฐมนตรี: จอมพล สฤษดิ์ ธนะรัชต์
ก่อนหน้า: พลโท อำนวย ไชยโรจน์
ถัดไป: พลโท อำนวย ไชยโรจน์
 
ข้อมูลส่วนบุคคล
เกิด: 10 ตุลาคม พ.ศ. 2448 วังบ้านหม้อ
เสียชีวิต: 19 กันยายน พ.ศ. 2529 (80 ปี)
ศาสนา: พุทธ
คู่สมรส: เทียบ ฤทธาคนี สินีนาฏ โพธิเวส
บุตร: 9 คน

พลโท หม่อมหลวงขาบ กุญชร (10 ตุลาคม พ.ศ. 2448 - 19 กันยายน พ.ศ. 2529) อดีตเลขาธิการนายกรัฐมนตรี (จอมพล ป. พิบูลสงคราม) และอดีตโฆษกประจำสำนักนายกรัฐมนตรี ในรัฐบาลของจอมพล สฤษดิ์ ธนะรัชต์
ประวัติ

หม่อมหลวงขาบ กุญชร หรือในอีกชื่อหนึ่งว่า หม่อมหลวงขาบมงคล กุญชร เกิดเมื่อวันที่ 10 ตุลาคม พ.ศ. 2448 ในวังของพระเจ้าบรมวงศ์เธอ กรมพระพิทักษเทเวศร์ (วังบ้านหม้อ) เป็นบุตรคนที่ 30 ของพันเอก เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และนางจันทร์ กุญชร ณ อยุธยา ได้รับประทานนาม "ขาบมงคล" จากพระสัมพันธวงศ์เธอ พระองค์เจ้าพรรณราย พระมารดาใน สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
หม่อมหลวงขาบ สมรสครั้งแรกกับ นางสาวเทียบ ฤทธาคนี (2455-2511) ธิดานายพันโท พระยาทัพพสาธก์เสนา (นวม ฤทธาคนี) และคุณหญิงเนย มีบุตร-ธิดา รวม 6 คนคือ
ทวีวัฒน์ กุญชร ณ อยุธยา
พันตำรวจเอก (พิเศษ) วรวัฒน์ กุญชร ณ อยุธยา
อุรัชช์ ลอเรนส์
พลโท วิวัฒน์ กุญชร ณ อยุธยา
กนิษฐา วิลสัน
เทียมแข จรูญโรจน์ ณ อยุธยา สมรสกับไชยา สุริยัน
ภายหลังคุณเทียบ ถึงแก่กรรมแล้ว จึงได้สมรสอีกครั้งกับสินีนาฏ โพธิเวส นักแสดงอาวุโส มีบุตรสาว 3 คน คือ[ต้องการอ้างอิง]
เตือนใจ ดีเทศน์
เพ็ญแข กุญชร ณ อยุธยา
พิมพ์แข กุญชร ณ อยุธยา  นักแสดง
การศึกษา

หม่อมหลวงขาบ ได้เข้าศึกษาที่โรงเรียนวัดหัวลำโพง ก่อนจะเข้าศึกษาต่อเป็นนักเรียนนายทหารบก ในปี พ.ศ. 2456 และได้รับทุนของกระทรวงกลาโหมให้ไปศึกษาต่อโรงเรียนนายร้อยทหารวูลิช ณ ประเทศอังกฤษ แล้วกลับมารับราชการประจำที่กองพันทหารปืนใหญ่ที่ 2 กรมทหารปืนใหญ่ที่ 1 รักษาพระองค์
การทำงาน

หม่อมหลวงขาบ บรรจุเข้ารับราชการในยศ "ร้อยตรี" เมื่อวันที่ 3 สิงหาคม พ.ศ. 2469 เป็นผู้มีความสามารถในด้านการทหาร จึงได้รับมอบหมายให้ปฏิบัติหน้าที่เสนาธิการทหาร ทูตฝ่ายทหารประจำสหรัฐอเมริกา ปลัดกระทรวงกลาโหม อธิบดีกรมประชาสัมพันธ์คนแรก และในทางการเมืองยังเคยเป็นสมาชิกสภาผู้แทนราษฎรประเภทที่ 2 ในปี พ.ศ. 2494 และโฆษกประจำสำนักนายกรัฐมนตรี ในรัฐบาลของจอมพล สฤษดิ์ ธนะรัชต์อีกด้วย
ถึงแก่อนิจกรรม

หม่อมหลวงขาบ กุญชร ถึงแก่อนิจกรรมด้วยโรคชรา เมื่อวันที่ 19 กันยายน พ.ศ. 2529 สิริอายุ 80 ปี 344 วัน มีพิธีพระราชทานเพลิงศพเมื่อวันที่ 29 มกราคม พ.ศ. 2530 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2497 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2495 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. ไม่ปรากฎ –  เหรียญชัยสมรภูมิ สงครามอินโดจีน (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2498 –  เหรียญจักรมาลา (ร.จ.ม.)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 4 (อ.ป.ร.4)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหรัฐ :
พ.ศ. 2489 -  ลีเจียนออฟเมอริต ชั้นนายทหาร
เดนมาร์ก :
พ.ศ. 2498 -  เครื่องราชอิสริยาภรณ์แดนเนอโบร ชั้นที่ 1
อิตาลี :
พ.ศ. 2498 -  เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
เยอรมนีตะวันตก :
พ.ศ. 2498 -  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ประถมาภรณ์ ชั้นที่ 2
เนเธอร์แลนด์ :
พ.ศ. 2498 -  เครื่องราชอิสริยาภรณ์ออเรนจ์-นัสเซา ชั้นที่ 2
เบลเยียม :
พ.ศ. 2498 -  เครื่องราชอิสริยาภรณ์มงกุฎเบลเยียม ชั้นที่ 2
ฝรั่งเศส :
พ.ศ. 2498 -  เครื่องอิสริยาภรณ์เลฌียงดอเนอร์ ชั้นกอม็องเดอร์
พม่า :
พ.ศ. 2499 -  เครื่องอิสริยาภรณ์แห่งสหภาพพม่า ชั้นสโดมหาสเรสิธุ (ฝ่ายทหาร)
สเปน :
พ.ศ. 2500 -  เครื่องราชอิสริยาภรณ์กิตติคุณฝ่ายทหาร ชั้นที่ 1 เครื่องประดับขาว
ลำดับสาแหรก

หม่อมหลวงขาบ กุญชร (ที่ 2 จากซ้าย) บันทึกภาพร่วมกับนายทหารอเมริกันและนายทหารจีนคณะชาติ ระหว่างปฏิบัติภารกิจของขบวนการเสรีไทยในประเทศจีน
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดชัยภูมิ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองชัยภูมิ, อำเภอคอนสวรรค์, อำเภอบ้านเขว้า, อำเภอจัตุรัส, อำเภอบำเหน็จณรงค์, กิ่งอำเภอหนองบัวระเหว และกิ่งอำเภอเทพสถิต
| ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 1 จังหวัดชัยภูมิ> ± |
| --- | --- | --- | --- | --- | --- |
|  | ไม่สังกัดพรรค | สันติ ชัยวิรัตนะ (1) | 48,818 | ' | ' |
|  | กิจสังคม  | วินัย คิดบรรจง (6) | 32,709 |  |  |
|  | กิจสังคม  | บัวพรม ธีรกัลยาณพันธุ์ (5) | 32,456 |  |  |
|  | ชาติไทย  | กัญจน์ นาคามดี (3) | 26,086 |  |  |
|  | ชาติไทย  | ทวนทอง พิพิธกุล (4) | 22,852 |  |  |
|  | ประชาธิปไตย | อุทิศ สกุลอนันต์ (10) | 21,052 |  |  |
|  | ประชาธิปัตย์   | บุญเกิด หิรัญคำ (8)* | 19,724 |  |  |
|  | กิจสังคม  | ร้อยตำรวจเอก สาโรช จุมพลพงษ์ (7) | 16,841 |  |  |
|  | ไม่สังกัดพรรค | วิเศษ พงษ์พิสิษฐ์ (2) | 14,710 |  |  |
|  | ประชาธิปัตย์   | ทวี กระจกทอง (9) | 14,092 |  |  |
|  | กิจประชาธิปไตย (พ.ศ. 2522)   | พิสิทธิ์ ชยาภินันท์ (11) | 12,097 |  |  |
|  | ไม่สังกัดพรรค | เริงชัย รัตนวิชัย (12) | 3,999 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ไม่สังกัดพรรค   ได้ที่นั่งจาก กิจสังคม 
: กิจสังคม  ได้ที่นั่งจาก ธรรมสังคม  
: กิจสังคม  ได้ที่นั่งจาก ประชาธิปัตย์
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอแก้งคร้อ, อำเภอคอนสาร, อำเภอเกษตรสมบูรณ์, อำเภอภูเขียว, อำเภอบ้านแท่น และอำเภอหนองบัวแดง
| ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> % | ผลการเลือกตั้งสมาชิกสภาผู้แทนราษฎร เขต 2 จังหวัดชัยภูมิ> ± |
| --- | --- | --- | --- | --- | --- |
|  | ชาติไทย  | สีหนาท ฤาชา (4) | 58,666 |  |  |
|  | กิจสังคม  | อำพล พันธุ์ประสิทธิ์ (6)* | 37,384 |  |  |
|  | ชาติไทย  | ธีรวิทย์ คุณทรัพย์ (5) | 29,484 |  |  |
|  | กิจสังคม  | พุธ ประทุมถิ่น (7) | 26,386 |  |  |
|  | เสรีธรรม (พ.ศ. 2522)   | ต่วน บุญโยธา (1) | 24,790 |  |  |
|  | กิจสังคม  | เลื่อน ทองอุไร (8) | 24,301 |  |  |
|  | ไม่สังกัดพรรค | ทรงศักดิ์ อุระวัฒนพันธุ์ (9)* | 13,047 |  |  |
|  | ไม่สังกัดพรรค | จรูญ กมลเพชร (3)✔ | 12,830 |  |  |
|  | สังคมประชาธิปไตย | วิจิตร วงษานุทัศน์ (2)✔ | 12,009 |  |  |
|  | ไม่สังกัดพรรค | บุญส่ง โพธิ์คำ (13) | 7,292 |  |  |
|  | ไม่สังกัดพรรค | สน่ำ ยศศร (12) | 4,255 |  |  |
|  | ประชาธิปัตย์   | ปิ่น ผาพิมพ์ (10) | 3,199 |  |  |
|  | ไม่สังกัดพรรค | ร้อยตรี วัฒนา แก้วศิริ (11) | 3,140 |  |  |
|  | ไม่สังกัดพรรค | มงคล วงศ์พระลับ (14) | 1,814 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  ได้ที่นั่งจาก ประชาธิปัตย์  
: กิจสังคม  รักษาที่นั่ง
: ชาติไทย  ชนะที่นั่ง (เขตเลือกตั้งใหม่)
ดูเพิ่ม

จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
จังหวัดชัยภูมิในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
พระเจ้าวสุมิตร

| พระเจ้าวสุมิตร |
| --- | --- |
จักรพรรดิ
จักรพรรดิมคธ
ครองราชย์: ป. 131 –  124 BCE
ก่อนหน้า: พระเจ้าวสุชเยษฐา
ถัดไป: พระเจ้าภคภัทร

สวรรคต: 124 ปีก่อนคริสตกาล
ราชวงศ์: ราชวงศ์ศุงคะ
พระราชบิดา: พระเจ้าอัคนิมิตร
พระราชมารดา: ธารินี
ศาสนา: ธรรมะ
พระเจ้าวสุมิตร (อักษรโรมัน: Vasumitra, ค. 131 – 124 ปีก่อนคริสตกาล) เป็นจักรพรรดิองค์ที่สี่ของราชวงศ์ศุงคะ พระองค์ทรงครองราชย์ระหว่าง 131 ถึง 124 ปีก่อนคริสตกาล ทรงเป็นพระราชโอรสของพระเจ้าอัคนิมิตรกับพระมเหสีธารินี พระอนุชาหรือพระอนุชาต่างมารดาของพระเจ้าวสุชเยษฐา และเป็นพระราชโอรสบุญธรรมของจักรพรรดินีมาลวิกา พระมเหสีองค์ที่สามของจักรพรรดิอัคนิมิตร
ประวัติ

ใน มาลวิกาคนิมิตรัม (Mālavikāgnimitram) องก์ที่ 5 บทที่ 14 กาลิทาสกล่าวว่า พระเจ้าวสุมิตรทรงเฝ้าม้าบูชายัญที่พระเจ้าปุษยมิตรศุงคะ พระอัยกาของพระองค์ปล่อยออกมา และพระองค์ทรงชนะกองทหารม้าของ 'ยวนะ' (อินโด-กรีก) บนฝั่งแม่น้ำสินธุได้ เมื่อทราบข่าวชัยชนะของพระเจ้าวสุมิตร พระนางธารินี พระมารดาจึงสัญญาว่าจะตอบแทนด้วยการพระราชทานพระนางมาลวิกาให้พระองค์อภิเษก ชัยชนะของพระองค์มีส่วนสำคัญในการรวมแผ่นดินของพระเจ้าอัคนิมิตร พระบิดาของพระองค์
รามเกียรติ์ มินิแอนิเมชั่น

รามเกียรติ์ มินิแอนิเมชั่น (อังกฤษ: Ramakian mini animation) เป็นอนิเมชั่น 2 มิติแนวย้อนยุค จินตนิมิต โลดโผน ผจญภัย คอมเมดี้ ที่ดัดแปลงมาจากมหาพากย์ "รามายณะ" ที่แต่งขึ้นโดยฤาษีวาลมีกิ ชาวอินเดีย และวรรณคดีไทยเรื่อง "รามเกียรติ์" ผลิตโดย บริษัท วิธิตา แอนิเมชั่น (Vithita animation) และออกอากาศทางช่องทีวี 7 สี รวมถึงทางบริษัทผู้ผลิตอย่าง วิธิตา แอนิเมชั่นได้มีการนำไปฉายผ่านช่องทาง YouTube และ We tv จัดเป็นแอนิเมชั่นแนวตลกในเครือ " ขายหัวเราะ" โดยมีทั้งหมด 78 ตอน
เนื้อเรื่องย่อ

นนทก ยักษ์ล้างเท้าผู้อาภัพแห่งเขาไกรลาสซึ่งมักจะโดนเทวดากลั่นแกล้งอยู่เสมอ
ๆ เกิดความรู้สึกน้อยเนื้อต่ำใจ จึงไปของพรพระอิศวร ให้ตนมีนิ้วเพชร ชี้ไปที่ใครก็ตาย เมื่อได้นิ้วเพชรมาแล้ว นนทกจึงได้ใช้นิ้วเพชรไล่ชี้เทวดาจนล้มตายมากมาย จนพระอิศวรต้องให้พระนารายณ์ไปจัดการปราบนนทก จนสุดท้าย นนทกพลาดท่าเสียทีถูกพระนารายณ์สังหารจนถึงแก่ความตายในที่สุด พระนารายณ์จึงบอกกับนนทกว่า ชาติหน้า ขอให้นนทกไปเกิดเป็นพญายักษ์ผู้ทรงพลัง ส่วนตนนั้นจะไปเกิดเป็นมนุษย์ธรรมดา ๆ และจะตามไปปราบนนทกอีกครั้ง นนทกได้กลับชาติไปเกิดเป็นพญายักษ์ มี 10 หน้า 20 มือ นามว่า "ทศกัณฐ์" ส่วนทางด้านพระนารายณ์ได้อวตารลงมาเกิดเป็นมนุษย์ชื่อว่า "พระราม" และได้แต่งงานกับ "นางสีดา" แต่เมื่อทศกัณฐ์รู้ถึงความงามของนางสีดาแล้วนั้น จึงได้ทำการลักพาตัวนางสีดาไปยังกรุงลงกา อันเป็นจุดเริ่มต้นการต่อสู้ระหว่างมนุษย์หนุ่มและพญายักษ์
ตัวละคร

บทความหลัก: รายชื่อตัวละครในรามเกียรติ์
ผู้ให้เสียงพากย์

รอง เค้ามูลคดี ให้เสียง หนุมาน, ผู้บรรยาย
พงศ์พันธุ์ เจียมชวลิต, ปานเทพ รัตนติสร้อย ให้เสียง พระราม
สุวรรณ อ่วมมีเพียร ให้เสียง พระลักษมณ์, พาลี, องคต, พิเภก
ปัทมวรรณ เค้ามูลคดี ให้เสียง นางสีดา
ธงชัย ชาญชำนิ ให้เสียง สุครีพ, อินทรชิต, พระพรต
โฆษิต กฤตนันท์ ให้เสียง ทศกัณฐ์, นิลพัท
รัตนา เลิกบางพลัด ให้เสียง พระมงกุฎ
นิรมล กิจภิญโญชัย ให้เสียง นางมณโฑ, พระลบ
นาวาตรีสรรเสริญ เค้ามูลคดี ให้เสียง พระสัตรุด
ดูเพิ่ม

รามเกียรติ์
รามายณะ
โขน
วรรณคดีไทย
ศาสตรา ศรีปาน

ระวังสับสนกับ ธชตวัน ศรีปาน
| ศาสตรา ศรีปานป> ม., ท.ช. |
| --- | --- |

สมาชิกสภาผู้แทนราษฎรจังหวัดสงขลา
อยู่ในวาระ
เริ่มดำรงตำแหน่ง  24 มีนาคม พ.ศ. 2562   (5 ปี 11 เดือน 2 วัน)
ก่อนหน้า: ภิรพล ลาภาโรจน์กิจ
 
ข้อมูลส่วนบุคคล
เกิด: 4 มิถุนายน พ.ศ. 2525 (42 ปี) จังหวัดสงขลา ประเทศไทย
พรรคการเมือง: พลังประชารัฐ (2561–2565)   รวมไทยสร้างชาติ (2565–ปัจจุบัน)
บุพการี: ชัยเวทย์ ศรีปาน (บิดา) กัลยา ศรีปาน (มารดา)
ชื่อเล่น: กอล์ฟ

ศาสตรา ศรีปาน (เกิด 4 มิถุนายน พ.ศ. 2525) ชื่อเล่น กอล์ฟ เป็นนักธุรกิจและนักการเมืองชาวไทย เป็นสมาชิกสภาผู้แทนราษฎรจังหวัดสงขลา 2 สมัย สังกัดพรรครวมไทยสร้างชาติ
ประวัติ

ศาสตรา เกิดวันที่ 4 มิถุนายน พ.ศ. 2525 เป็นบุตรนายชัยเวทย์ และ นางกัลยา ศรีปาน (สกุลเดิม: บุญเลิศ) สถานภาพโสด
สำเร็จการศึกษาระดับประถมศึกษา จากโรงเรียนแสงทองวิทยา ระดับมัธยมศึกษา จากโรงเรียนหาดใหญ่วิทยาลัย และระดับปริญญาตรี ศิลปศาสตรบัณฑิต สาขาภาษาอังกฤษธุรกิจ จากมหาวิทยาลัยหาดใหญ่
การทำงาน

ศาสตราเป็นนักธุรกิจเจ้าของกิจการ ทั้งในประเทศไทยและต่างประเทศ รวมถึงการเป็นผู้บริหารโรงเรียน ทั้งโรงเรียนบุญเลิศนุสรณ์ และ โรงเรียนศรีปัญญานุรักษ์
งานการเมือง

ศาสตรา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายภิรพล ลาภาโรจน์กิจ จากพรรคประชาธิปัตย์ ไปได้ และได้รับเลือกติดต่อกัน รวม 2 สมัย
งานการเมือง > สมาชิกสภาผู้แทนราษฎร

ศาสตรา ศรีปาน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสงขลา สังกัดพรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสงขลา สังกัดพรรครวมไทยสร้างชาติ
กระแสวิพากษ์วิจารณ์

เจ้าของวาทกรรม "ประชาชนโง่ เราจะตายกันหมด" โดยเขาได้โพสต์ข้อความนี้ในเพจเฟสบุ๊คของเขา จนเกิดเป็นกระแสวิพากษ์วิจารณ์กันเป็นจำนวนมาก และเขาได้ออกมาขอโทษในภายหลัง
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
เคชิ

| เคชิ |
| --- | --- |
ชื่อเกิด: เคซีย์ ลูวอง
ฉายา: เคชิ
เกิด:  (1994-11-04) 4 พฤศจิกายน ค.ศ. 1994 (30 ปี) ฮิวสตัน รัฐเท็กซัส สหรัฐ
แนวเพลง:  อาร์แอนด์บี  ฮิปฮ็อป  อัลเทอร์เนทีฟ  ดนตรีโลไฟ  อินดี้ป็อป 
อาชีพ: นักร้อง นักแต่งเพลง โปรดิวเซอร์ นักดนตรี
ช่วงปี: 2017-ปัจจุบัน
ค่ายเพลง: ไอแลนด์เรเคิดส์

เว็บไซต์: keshimusic.com
นักดนตรี
เคซีย์ ลูวอง (อังกฤษ: Casey Luong; เกิดเมื่อวันที่ 4 พฤศจิกายน พ.ศ.2537) หรือที่รู้จักกันในนาม เคชิ  (keshi) เป็นนักร้อง นักแต่งเพลง และโปรดิวเซอร์สัญชาติอเมริกัน เขาเป็นที่รู้จักเนื่องจากเสียงร้องและแนวเพลงของเขาที่เป็นเอกลักษณ์เฉพาะตัว เขามียอดสตรีมทั้งหมดมากกว่า500ล้านสตรีม ผลงานเพลงที่มีชื่อเสียงและเป็นที่รู้จักของเขามีมากมาย เช่น "Like I Need U" และ "2 soon"
ชีวิตวัยเด็ก

เคชิ หรือชื่อจริง เคซีย์ ลูวอง เกิดที่ฮุสตัน,รัฐเท็กซัส พ่อและแม่ของเขาเป็นชาวเวียดนาม เขาใช้ชีวิตกับพ่อแม่ของเขาและเติบโตที่ซูการ์แลนด์ คนรอบตัวของเขามักจะเป็นคนเชื้อสายจีน เขาได้เรียนรู้การเล่นกีตาร์จากปู่ของเขาเมื่อเขามีอายุได้ 13 ปี และซ้อมเล่นดนตรีด้วยตัวเองจากตำราเพลงของปู่ของเขา เขาได้รับแรงจูงใจในการเล่นกีตาร์ของเขาเพราะเขาชอบดูรายการ Drake Bell ในนิกคาโลเดียนทีวี ในช่วงที่เขาเริ่มเล่นกีตาร์และแต่งเพลงอย่างจริงจัง เขากล่าวว่า จอห์น เมเยอร์ และ เอ็ด ชีแรนเป็นแรงบันดาลใจที่ยิ่งใหญ่ที่สุดของเขา
เขาจบการศึกษาจากโรงเรียนมัธยมศึกษาสตีเฟน เอฟ. ออสติน ที่ซูการ์แลนด์ และจบการศึกษาปริญญาตรีด้านวิทยาศาสตร์การพยาบาลจากมหาวิทยาลัยเท็กซัส ออสติน จากนั้นเขาก็ทำงานเป็นบุรุษพยาบาลด้านมะเร็งวิทยาที่ศูนย์การแพทย์เท็กซัสเป็นเวลา 2 ปี
การทำงานด้านดนตรี

ระหว่างที่เคซีย์ศึกษาในระดับมหาวิทยาลัย เขาได้ตั้งชื่อเล่นของตัวเองว่า เคชิ เนื่องจากเป็นชื่อที่เพื่อนๆมักจะเรียกแทนตัวเขา และเริ่มทำผลงานเพลงในซาวด์คลาวด์ เขาเรียนรู้วิธีการทำเพลงและประยุกต์เพลงด้วยตัวเองจากคลิปสอนดนตรีต่างๆจากยูทูป ในช่วงแรกๆเขาไม่มั่นใจในงานเพลงของเขาสักเท่าไร แต่ในความแตกต่างของแนวเพลงของเขานั้นทำให้เป็นแนวเพลงที่ลงตัวและเป็นที่นิยม แนวเพลงของเขาเป็นการผสมผสานระหว่างเสียงร้องที่นุ่มละมุนของเขากับเสียงกีตาร์และดนตรีโลไฟอันเป็นเอกลักษณ์เฉพาะตัว จากนั้นเขาจึงเริ่มรู้สึกภาคภูมิใจในผลงานเพลงของเขา และแนวดนตรีของเขาเริ่มเป็นที่ยอมรับมากขึ้น เขาได้ลาออกจากอาชีพบุรุษพยาบาลในปีพ.ศ. 2560 และเดินทางไปนิวยอร์กเพื่อเซ็นสัญญากับไอแลนด์เรคคอร์ดส์ เขาตระหนักดีว่า ตัวเขานั้นกลัวที่จะพลาดโอกาสมากกว่ากลัวที่จะล้มเหลว และในที่สุด เขาได้ปล่อยผลงานเพลงชิ้นแรกของเขาออกมา และมียอดผู้ฟังถึงหลักล้านคน
เขากล่าวอีกว่า จอห์น เมเยอร์ ,แฟรงก์ โอเชี่ยน,เดอะไนน์ทีนเซเวนตีไฟฟ์,เดรค และไบรสัน ทิลเลอร์ คือส่วนหนึ่งของแรงบันดาลใจอันยิ่งใหญ่ในการทำผลงานดนตรีของเขา
เมืองแปก

| แปก ເມືອງແປກ |
| --- | --- |
เมือง
ประเทศ:  ลาว
แขวง: แขวงเชียงขวาง
เขตเวลา: UTC+7 (UTC + 7)
แปก (ลาว: ແປກ) เป็นอำเภอ (เมือง) ของแขวงเชียงขวางในภาคเหนือตอนกลางของประเทศลาว และเป็นที่ตั้งของเมืองเอกในประเทศลาวคือเมืองโพนสวรรค์ ในปัจจุบัน
อดิศักดิ์ ไกรษร

อดิศักดิ์ ไกรษร ชื่อเล่น กอล์ฟ; เกิด 1 กุมภาพันธ์ ค.ศ. 1991) เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับชลบุรี เอฟซี  ในไทยลีก 2 และทีมชาติไทย
ประวัติ

อดิศักดิ์ ไกรษร เกิดวันที่ 1 กุมภาพันธ์ พ.ศ. 2534 จังหวัดบุรีรัมย์ประเทศไทย เริ่มต้นมีชื่อเสียงกับการเป็นนักฟุตบอลของโรงเรียนกรุงเทพคริสเตียน และจบการศึกษาระดับปริญญาตรีจากคณะสหเวชศาสตร์ มหาวิทยาลัยธรรมศาสตร์ และพาทีม กรุงเทพคริสเตียน คว้าแชมป์ระดับขาสั้นมากมาย ก่อนที่จะถูก สโมสรฟุตบอลเอสซีจี เมืองทอง ยูไนเต็ด ทีมยักษ์ใหญ่ของไทยพรีเมียร์ลีก คว้าตัวไปร่วมทีมในฐานะนักเตะเยาวชนในปี พ.ศ. 2552 แต่ด้วยวัยเพียง 18 ปี อดิศักดิ์จึงไม่สามารถสอดแทรกขึ้นเบียดสู่ทีมชุดใหญ่ของ กิเลนผยอง ได้ ทำให้ถูกปล่อยตัวไปอยู่กับ ภูเก็ต ซึ่งตอนนั้นเพิ่งเริ่มสร้างทีมเพื่อเล่นใน ลีกภูมิภาค ภาคใต้ แม้ปีแรกจะยังไม่สามารถพาทีม กิเลนทะเลใต้ ให้ยิ่งใหญ่ได้ แต่ในปีต่อมา เขาสามารถพา ภูเก็ต เลื่อนชั้นขึ้นสู่ไทยลีกดิวิชั่น 1 ได้สำเร็จ
ต่อมาในปี พ.ศ. 2554 บุรีรัมย์ ยูไนเต็ด มีความต้องการที่จะได้อดิศักดิ์ไปร่วมทีมจึงไปทำเรื่องขอไปยัง สโมสรฟุตบอลเมืองทอง หนองจอก ยูไนเต็ด จนในที่สุดอดิศักดิ์ก็ต้องจำใจอำลา ภูเก็ต ไปร่วมทัพ ปราสาทสายฟ้า นับแต่บัดนั้นเป็นต้นมา และมีส่วนร่วมกับความสำเร็จของ บุรีรัมย์ ยูไนเต็ด อีกมากมายนับไม่ถ้วน แต่พอมาในปี พ.ศ. 2557 หลังจบฤดูกาลได้มีการประกาศแลกตัวนักเตะระหว่าง บุรีรัมย์ ยูไนเต็ด กับ บีอีซี-เทโรศาสน ซึ่งตัวนักเตะที่แลกก็คืออดิศักดิ์กับ นฤบดินทร์ วีรวัฒโนดม ทำให้ในฤดูกาล 2558 อดิศักดิ์เล่นอยู่กับสโมสร บีอีซี-เทโรศาสน แต่ในที่สุดก็พา มังกรไฟ ตกชั้นลงไปเล่นในไทยลีกดิวิชั่น 1 หลังจบฤดูกาลที่เพียง 35 คะแนน ก่อนที่ มังกรไฟ จะได้สิทธิ์กลับมาเล่นหลัง สระบุรี เอฟซี นำโดย วีระพล อดิเรกสาร ประกาศถอนทีม ขุนศึก ออกจาก บริษัท ไทยพรีเมียร์ลีก จำกัด จากปัญหาเรื่องผู้สนับสนุน
อดิศักดิ์เป็นตัวหลักในทีมชาติไทย ชุดคว้าแชมป์ เอเอฟเอฟ ซูซูกิ คัพ 2014 ภายใต้การคุมทีมของ ซิโก้ เกียรติศักดิ์ เสนาเมือง โดยสามารถทำประตูได้ 2 ประตู ในรอบแบ่งกลุ่ม พาทีมชาติไทยชนะทีมชาติมาเลเซีย 3-2
ในปี พ.ศ. 2559 อดิศักดิ์ได้ย้ายสโมสรกลับมาเล่นให้กับ เอสซีจี เมืองทอง ยูไนเต็ด ภายใต้การคุมทีมของ ธชตวัน ศรีปาน  และสามารถทำประตูให้กับ กิเลนผยอง ได้ในฟุตบอลถ้วยพระราชทานประเภท ก. ซึ่ง กิเลนผยอง แพ้ บุรีรัมย์ ยูไนเต็ด ไป 1-3 ล่าสุด อดิศักดิ์ เปลี่ยนมาใส่เสื้อหมายเลข 9 ในฤดูกาล 2018
ในวันที่ 9 พฤศจิกายน พ.ศ. 2561 การแข่งขันชิงแชมป์แห่งชาติอาเซียน อดิศักดิ์สร้างสถิติใหม่ด้วยการทำประตูคนเดียวถึง 6 ประตู ในนัดที่ไทยเอาชนะติมอร์-เลสเต 7–0 ที่ราชมังคลากีฬาสถาน